ກຳລັງຮັກສາຄວາມປອດໄພ ອັຟການິສຖານ ຍັງສືບຕໍ່ ຍິງຕອບໂຕ້ກັນ ຢູູ່ໃກ້ກົງສຸນຂອງອິນເດຍ
ໂຄສົກຂອງເຈົ້າເມືອງ ໃນທ້ອງຖິ່ນກ່າວວ່າ ມືປືນໄດ້ຍິງຈະຫຼວດ ຈາກຕຶກອາຄານຂ້າມຜ່ານ ຖະໜົນຈາກ ສະຖານກົງສຸນອິນເດຍ.
ບັນດາເຈົ້າໜ້າທີ່ກ່າວວ່າ ພວກມືປືນ, ທີ່ລີ້ຊ່ອນຢູ່ໃນອາຄານ ຫຼັງໜຶ່ງໃກ້ກັບສະຖານກົງສຸນ ອິນເດຍ ໃນເມືອງ Mazar-i- Sharif ທາງພາກເໜືອຂອງ ອັຟການິສຖານ ກຳລັງສືບຕໍ່ຍິງ ໂຕ້ຕອບກັບກອງກຳລັງຮັກສາຄວາມປອດໄພ ອັຟການິສຖານ ໃນວັນຈັນມື້ນີ້ ພວກຫົວຮຸນແຮງທີ່ບໍ່ໍ່ປະກົດຊື່ໄດ້ພະຍາຍາມທີ່ຈະບຸກເຂົ້າໄປ ໃນສະຖານກົງສຸນໃນວັນອາທິດວານນີ້ ໃນຂະນະທີ່ການຍິງປືນ ແລະຈະຫຼວດປືນໝາກປີໄດ້ແຕກດັງໄປທົ່ວ ຂົງເຂດທີ່ຢູ່ອ້ອມແອ້ມ ໂຄສົກຂອງເຈົ້າເມືອງໃນທ້ອງຖິ່ນໄດ້ກ່າວວ່າ ມືປືນໄດ້ຍິງຈະຫຼວດ ຈາກຕຶກອາຄານຂ້າມຜ່ານຖະໜົນຈາກ ສະຖານກົງສຸນ, ກະຕຸ້ນໃຫ້ເກີດການຍິງປະທະ ກັນ ລະຫວ່າງກຳລັງຮັກສາຄວາມປອດໄພ ແລະ ພວກເຂົ້າໂຈມຕີ ມີພົນລະເຮືອນຢ່າງ ໜ້ອຍໜຶ່ງຄົນ ໄດ້ຮັບບາດເຈັບຈາກການປະທະກັນນັ້ນ ມາເຖິງປະຈຸບັນນີ້, ຍັງບໍ່ມີໃຜອອກມາອ້າງເອົາຄວາມຮັບຜິດຊອບ ສຳລັບການໂຈມຕີ ດັ່ງກ່າວເທື່ອ